**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Ministru kabineta 2009.gada 22.decembra noteikumu Nr.1644 “Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus” 2. un 3.punkts.
2. Ministru kabineta 2016.gada 1.novembra sēdes protokollēmuma “Informatīvais ziņojums “Par likumprojektā “Par valsts budžetu 2017.gadam” pedagogu darba samaksas reformas ieviešanai plānotā finansējuma sadalījumu pa attiecīgajiem resoriem” (prot. Nr.58 42.§) 4.punktā Izglītības un zinātnes ministrijai (turpmāk – IZM) dotais uzdevums.
3. Jautājuma saistība ar IZM izstrādāto Ministru kabineta rīkojuma projektu “Par apropriācijas pārdali”, kurš tiek virzīts vienotā dokumentu paketē ar šo Ministru kabineta rīkojuma projektu.
4. Nepieciešamība piešķirt papildu valsts budžeta līdzekļus biedrībai “Latvijas Bobsleja un skeletona federācija” (turpmāk – LBSF), biedrībai “Latvijas Kamaniņu sporta federācija” (turpmāk – LKSF) un biedrībai “Latvijas Biatlona federācija” (turpmāk – LBF), lai nodrošinātu par prioritāri atbalstāmiem ziemas sporta veidiem augstu sasniegumu sporta līmenī, kuri ir ar visaugstāko potenciālu izcīnīt medaļas XXIII Ziemas Olimpiskajās spēlēs Phjončhanā (Korejas Republika), atzīto bobsleja, skeletona, kamaniņu sporta un biatlona tehniskā atbalsta programmu (turpmāk arī – Programma) īstenošanu.
5. Nepieciešamība piešķirt papildu valsts budžeta līdzekļus biedrībai “Latvijas Hokeja federācija” (turpmāk – LHF), lai segtu izdevumus, kas saistīti ar Latvijas vīriešu hokeja izlases sagatavošanos un dalību 2017.gada pasaules čempionātā hokejā.
6. Latvijas Nacionālās sporta padomes (turpmāk – Padome) 2017.gada 29.marta sēdē nolemtais (prot Nr.2 5.§, 6.§).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  IZM ir saņēmusi: (1) LBSF 2017.gada 22.marta vēstuli Nr.15, kurā IZM tiek lūgts piešķirt papildu valsts budžeta līdzfinansējumu 456`000 EUR apmērā Programmas īstenošanai (bobslejam 392`000 EUR un skeletonam 64`000 EUR); (2) LKSF 2017.gada 8.marta vēstuli, kurā IZM tiek lūgts piešķirt papildu valsts budžeta līdzfinansējumu 157`725 EUR apmērā Programmas īstenošanai; (3) LBF vēstuli, kurā IZM tiek lūgts piešķirt papildu valsts budžeta līdzfinansējumu 66`500 EUR apmērā Programmas īstenošanai; (4) LHF 2017.gada 30.janvāra vēstuli Nr.I-09/17, kurā IZM tiek lūgts piešķirt papildu valsts budžeta līdzfinansējumu 150`000 EUR apmērā, lai segtu izdevumus, kas saistīti ar Latvijas vīriešu hokeja izlases sagatavošanos un dalību 2017.gada pasaules čempionātā hokejā. Programmas īstenošanai kopējais pieprasītais valsts budžeta finansējums kopā veido 680`225 EUR. Tādejādi, pieskaitot arī LHF finanšu pieprasījumu, kopējais minēto sporta federāciju finanšu pieprasījums veido 830 225 EUR. Valsts budžeta finansējuma avots olimpisko individuālo sporta veidu federācijām talantīgo sportistu sagatavošanās un dalībai Olimpiskajās spēlēs, pasaules un Eiropas čempionātos ir IZM 2017.gada budžeta apakšprogramma 09.21.00 “Augstas klases sasniegumu sports”. Šim mērķim ar IZM 2017.gada 10.janvāra rīkojumu Nr.10 “Par Izglītības un zinātnes ministrijas 2017.gada valsts budžeta programmas 09.00.00 “Sports” apakšprogrammas 09.21.00 “Augstas klases sasniegumu sports” līdzekļu sadalījumu” biedrībai “Latvijas Olimpiskā komiteja” (turpmāk – LOK) tika piešķirts valsts budžeta finansējums 1`955`366 EUR apmērā (t.sk. 120`000 EUR sportistu atbalsta programmas “TOP50” īstenošanai, atbalstot sportistus individuālajos olimpiskajos sporta veidos) un SIA “Latvijas Olimpiskā vienība” (turpmāk – LOV) tika piešķirts valsts budžeta finansējums 2`520`000 EUR apmērā (t.sk. 375`478 EUR ziemas sporta veidu sportistu atbalstam).  Gatavojoties XXIII Ziemas Olimpiskajām spēlēm Phjončhanā (Korejas Republika), LBSF 2017.gadā saskaņā ar kritērijiem no LOK ir saņēmusi finansējumu 293`653 EUR, LBF 35`979 EUR, LKSF 190`074 EUR. LOV “A” sastāva ziemas sporta veidu sportistiem sportistu atbalsta programmas “TOP50” ietvaros LOK ir piešķīrusi finansējumu 84`000 EUR apmērā, savukārt no Olimpiskās solidaritātes programmas ziemas sporta veidu sportistiem LOK ir piešķīrusi finansējumu 170`100 EUR apmērā. Saskaņā ar LOK Ģenerālās asamblejas 2017.gada 24.marta sesijā apstiprināto ieņēmumu – izdevumu tāmi papildus finansējums Programmas īstenošanai nav paredzēts, līdz ar to minētajām sporta federācijām pēc LOK aprēķiniem Programmas sekmīgai īstenošanai nepieciešams papildus finansējums 680`225 EUR (LBSF – 456`000 EUR, LKSF – 157`725 EUR un LBF – 66`500 EUR).  Valsts budžeta finansējuma avots komandu sporta spēļu izlašu darbības nodrošināšanai ir IZM 2017.gada budžeta apakšprogramma 09.17.00 “Dotācija komandu sporta spēļu izlašu nodrošināšanai”. Šim mērķim ar IZM 2017.gada 14.februāra lēmumu Nr.14 “Par finanšu līdzekļu piešķiršanu” LHF tika piešķirts valsts budžeta finansējums 265`937 EUR apmērā. Papildus ir norādāms, ka piešķirtais finansējums ir paredzēts visu vecumu izlašu darbības nodrošināšanai 2017.gadā. LHF finanšu pieprasījums 2017.gadam veidoja 1`580`920 EUR. Kā netiešs valsts budžeta finansējums LHF 2017.gadā ir uzskatāms biedrības “Latvijas Komandu sporta spēļu asociācija” piešķirtā dotācija 114`428 EUR apmērā, 2016.gada nogalē sadalot valsts kapitālsabiedrības “Latvijas Valsts meži” ziedojumus sporta nozares attīstībai.   Jautājums par atbalstu LBSF, LKSF, LBF un LHF finanšu pieprasījumu tika izskatīts Padomes 2017.gada 29.marta (prot. Nr.2) sēdē. Padomes sēdē tika nolemts (prot. Nr.2 6.§, 6.2.apakšpunkts) par prioritāri atbalstāmiem ziemas sporta veidiem augstu sasniegumu sporta līmenī, kuri ir ar visaugstāko potenciālu izcīnīt medaļas XXIII Ziemas Olimpiskajās spēlēs Phjončhanā (Korejas Republika), tika atzīti bobslejs, skeletons, kamaniņu sports un biatlons. Ievērojot minēto, kā arī, uzklausot LBSF un LOK (LOK Padomes sēdē pamatoja ne tikai LBSF, bet arī LKSF un LBF pieprasījumu, jo šo organizāciju pārstāvji uz Padomes sēdi netika aicināti) sniegto informāciju un Programmas nepieciešamību, IZM tika uzdots (prot. Nr. 2 6.§ 6.3.apakšpunkts) pēc papildus informācijas saņemšanas no sporta federācijām sadarbībā ar Finanšu ministriju sagatavot noteiktā kārtībā izskatīšanai Ministru kabinetā priekšlikumus par iespējamajiem risinājumiem bobsleja, skeletona, kamaniņu sporta un biatlona tehniskā atbalsta programmu līdzfinansēšanai no valsts budžeta (680 225 EUR apmērā), gatavojoties XXIII Ziemas Olimpiskajām spēlēm Phjončhanā (Korejas Republika), paredzot atbalsta sniegšanu šādām programmām šādā apmērā:1. bobsleja tehniskā atbalsta programmai (LBSF) – 392 000 EUR;
2. skeletona tehniskā atbalsta programmai (LBSF) – 64 000 EUR;
3. kamaniņu sporta tehniskā atbalsta programmai (LKSF) – 157 725 EUR;
4. biatlona tehniskā atbalsta programmai (LBF) – 66 500 EUR.

 Padomes sēdē, uzklausot arī LHF ģenerālsekretāra un viceprezidenta V.Koziola, kā arī biedrības “Latvijas Komandu sporta spēļu asociācija” viedokli, IZM tika uzdots (prot. Nr. 2 5.§, 5.2. apakšpunkts) pēc papildus informācijas saņemšanas no LHF sadarbībā ar Finanšu ministriju sagatavot noteiktā kārtībā izskatīšanai Ministru kabinetā priekšlikumus par iespējamajiem risinājumiem papildus valsts atbalsta sniegšanai (150 000 EUR apmērā) Latvijas vīriešu hokeja izlases sagatavošanai un dalībai 2017.gada pasaules čempionātā hokejā.  Saskaņā ar Sporta likuma 10.panta ceturto daļu LBSF, LKSF, LBF un LHF ir piešķirtas tiesības vadīt un koordinēt darbu attiecīgajā sporta veidā. Saskaņā ar Sporta likuma 13.panta ceturto daļu Latvijā atzītajām sporta federācijām ir tiesības saņemt finanšu līdzekļus no valsts budžeta. Ņemot vērā faktu, ka LBSF, LKSF, LBF un LHF ir Latvijā atzītas sporta federācijas, tām ir tiesības saņemt finanšu līdzekļus no valsts budžeta. Papildus atzīmējams, ka saskaņā ar Sporta likuma 13.panta piekto daļu valstij noteikts pienākums finansiāli nodrošināt valsts izlases komandu sporta spēlēs sagatavošanos un piedalīšanos Eiropas un pasaules čempionātu un Olimpisko spēļu atlases turnīros un finālsacensībās Ministru kabineta noteiktajā kārtībā (attiecinām uz LHF). IZM rīcībā nav nepieciešamie līdzekļi (830`225 EUR), jo visi finanšu līdzekļi 2017.gadam valsts budžeta programmā 09.00.00 “Sports” apakšprogrammā 09.17.00 “Dotācija komandu sporta spēļu izlašu nodrošināšanai” un apakšprogrammā 09.21.00 “Augstas klases sasniegumu sports”, no kurām varētu atbalstīt Programmas īstenošanu un atbalstīt LHF, ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – IZM – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām (līgums paredz IZM tiesības samazināt līguma summu tikai tad, ja tiek izdarīti grozījumi likumā “Par valsts budžetu 2017.gadam”, vai sporta federācijas (organizācijas) neievēro pielīgtās saistības). Ņemot vērā LOK izsniegto valsts galvoto aizdevumu pārkreditācijas procesa pabeigšanu (skatīt IZM izstrādātā Ministru kabineta rīkojuma projekta “Par apropriācijas pārdali” sākotnējās ietekmes novērtējuma ziņojuma (anotācijā) (kurš tiek virzīts vienotā dokumentu paketē ar šo Ministru kabineta rīkojuma projektu) minēto), faktiskais līdzekļu ietaupījums 2017.gadā ir 1`260`571 EUR (t.s. 971`570 EUR kā līdzekļu ietaupījums no valsts galvoto aizdevumu pārkreditācijas + 289`001 EUR kā līdzekļu ietaupījums divu nepārkreditēto valsts galvoto aizdevumu atmaksai), kurš, ievērojot likuma “Par valsts budžetu 2017.gadam” 67.pantā noteikto, apropriācijas kārtībā ir pārdalāms no IZM valsts budžeta programmas 09.00.00 “Sports” apakšprogrammas 09.23.00 “Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” uz budžeta resora “74. Gadskārtējā valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem”. Ministru kabineta 2016.gada 1.novembra sēdes protokollēmuma “Informatīvais ziņojums “Par likumprojektā “Par valsts budžetu 2017.gadam” pedagogu darba samaksas reformas ieviešanai plānotā finansējuma sadalījumu pa attiecīgajiem resoriem” (prot. Nr.58 42.§) 4.punktā IZM tika dots uzdevums iesniegt priekšlikumus par pārkreditēšanas rezultātā ietaupīto līdzekļu novirzīšanu valsts funkciju sporta nozarē izpildes nodrošināšanai. Ņemot vērā, ka 2017.gadu ietaupītos līdzekļus tiešā veidā sporta nozarei nav iespējams novirzīt, ir jāmeklē citi risinājuma varianti, lai nodrošinātu sporta nozarei būtisku programmu īstenošanu. Saskaņā ar Ministru kabineta 2009.gada 22.decembra noteikumu Nr.1644 “Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus” 3.punktu budžeta programmā “Līdzekļi neparedzētiem gadījumiem” paredzētos līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12.panta pirmā daļa.  IZM ieskatā atbalsta sniegšana par prioritāri atbalstāmiem ziemas sporta veidiem augstu sasniegumu sporta līmenī, kuri ir ar visaugstāko potenciālu izcīnīt medaļas XXIII Ziemas Olimpiskajās spēlēs Phjončhanā (Korejas Republika), atzīto bobsleja, skeletona, kamaniņu sporta un biatlona tehniskā atbalsta programmas īstenošanai, kā arī Latvijas vīriešu hokeja izlases dalība 2017.gada pasaules čempionātā hokejā ir atzīstama par valstiski īpaši nozīmīgu pasākumu, ko apliecina arī Padomes sēdē lemtais. Ievērojot minēto, IZM ir izstrādājusi Ministru kabineta rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – Ministru kabineta rīkojuma projekts), kurš paredz uzdevumu Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Izglītības un zinātnes ministrijai 830 225 EUR, tai skaitā: 1. 680 225 EUR, lai nodrošinātu tehniskā atbalsta programmas īstenošanu prioritāri atbalstāmajos ziemas sporta veidos augstu sasniegumu sporta līmenī, kuri ir ar visaugstāko potenciālu izcīnīt medaļas XXIII Ziemas Olimpiskajās spēlēs Phjončhanā (Korejas Republika), tai skaitā: 1.1. bobsleja tehniskā atbalsta programmai (biedrībai “Latvijas Bobsleja un skeletona federācija”) – 392 000 EUR ; 1.2. skeletona tehniskā atbalsta programmai (biedrībai “Latvijas Bobsleja un skeletona federācija”) – 64 000 EUR ; 1.3. kamaniņu sporta tehniskā atbalsta programmai (biedrībai “Latvijas Kamaniņu sporta federācija”) – 157 725 EUR ; 1.4. biatlona tehniskā atbalsta programmai (biedrībai “Latvijas Biatlona federācija”) – 66 500 EUR . 2. 150 000 EUR , lai nodrošinātu Latvijas vīriešu hokeja izlases sagatavošanos un dalību 2017.gada pasaules čempionātā hokejā (biedrībai “Latvijas Hokeja federācija”). |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja IZM. Sporta sabiedrība (LOK, LBSF, LKSF, LBF un LHF) tika iesaistīta diskusijās, izskatot minēto jautājumu Latvijas Nacionālās sporta padomes 2017.gada 29.marta sēdē, kā arī pēc tam strādājot pie finanšu pamatojuma dokumentiem. |
| 4. | Cita informācija | Ministru kabineta rīkojuma projekts tiešā veidā attiecas uz budžeta un finanšu politiku. Pastarpināti Ministru kabineta rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **830 225** | **0** | **0** | **0** |
| 2.1. valsts pamatbudžets | *0* | *830 225* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **- 830 225** | **0** | **0** | **0** |
| 3.1. valsts pamatbudžets | *0* | *- 830 225* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 830 225 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Detalizētu informāciju (t.sk. izdevumu tāmes) skatīt pievienotajā paskaidrojošajā materiālā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 “Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 “Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus”. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

10.04.2017. 17:27

1977

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv